Na temelju članka 66. Zakona o gospodarenju otpadom („Narodne novine“ broj 84/2021 i 142/2023) te članka 39. Statuta Općine Gornji Bogićevci („Službeni glasnik Općine Gornji Bogićevci“ broj 2/21) OPĆINSKO VIJEĆE OPĆINE GORNJI BOGIĆEVCI na \_\_\_. sjednici održanoj \_\_\_\_\_. godine, donijelo je

**ODLUKU**

**o izmjenama Odluke o načinu pružanja javne usluge sakupljanja komunalnog otpada**

# na području Općine Gornji Bogićevci

**Članak 1.**

1. U Odluci o načinu pružanja javne usluge sakupljanja komunalnog otpada na području Općine Gornji Bogićevci („Službeni glasnik Općine Gornji Bogićevci" br. 1/22) članak 7. stavak 2. mijenja se i glasi:
2. Standardne veličine spremnika za sakupljanje miješanog komunalnog otpada i ostalih vrsta otpada u okviru javne usluge na obračunskom mjestu korisnika javne usluge, na području Općine Gornji Bogićevci, jesu: 80 L, 120 L, 240 L, 1.100 i drugi. Navedeni standardni spremnici koriste se na sljedeći način:
	1. spremnici zapremine 80 L, 120 L i 240 L koriste se za sakupljanje komunalnog otpada kod svih kategorija korisnika;
	2. vrećica zapremine 120 L koristi se za sakupljanje komunalnog otpada od korisnika kategorije kućanstvo, potkategorija a. obiteljske kuće i za korisnike kategorije koji nije kućanstvo;
	3. spremnici zapremine 1.100 L koriste se sakupljanje komunalnog otpada kod korisnika kategorije kućanstvo, potkategorija b. stambene zgrade i za korisnike kategorije koji nije kućanstvo;
	4. drugi spremnici koje davatelj javne usluge može ponuditi korisniku javne usluge koriste se za sakupljanje komunalnog otpada kod korisnika koji nije kućanstvo, a kod korisnika kategorije kućanstvo samo u slučaju iznimne potrebe, u dogovoru između korisnika javne usluge i davatelja javne usluge i naplatu prema Cjeniku davatelja javne usluge;
	5. u okviru javne usluge korisnik može imati najviše jedan spremnik odgovarajuće zapremine za svaku pojedinu vrstu otpada, osim kod korisnika kategorije kućanstvo, potkategorija b. stambene zgrade ili korisnike kategorije koji nije kućanstvo, ili ako je ugovorom drukčije određeno.“

**Članak 2.**

Članak 22. mijenja se i glasi:

1. Strukturu cijene javne usluge čini: cijena obvezne minimalne javne usluge **(MJU)** i cijena javne usluge za količinu predanog miješanog komunalnog otpada **(C)**, a određuje se prema izrazu:

**CJU = MJU + C**

Korisnik javne usluge dužan je platiti davatelju usluge iznos cijene za obračunsko mjesto i obračunsko razdoblje, osim ako je riječ o obračunskom mjestu na kojem se nekretnina trajno ne koristi u smislu članka 71. Zakona.

1. Cijena obvezne minimalne javne usluge pokriva troškove javne usluge koju je potrebno osigurati kako bi sustav sakupljanja komunalnog otpada mogao ispuniti svoju svrhu poštujući pritom obvezu o osiguranju primjene načela »onečišćivač plaća«, načela ekonomski održivog poslovanja te sigurnosti, redovitosti i kvalitete pružanja javne usluge sukladno Zakonu, ovoj Odluci i drugim propisima.
2. Cijena obvezne minimalne javne usluge za korisnika kategorije kućanstvo jedinstvena je na čitavom području primjene ove Odluke, a iznosi:

# 13,70 € (slovima: trinaest eura i sedamdeset centi) mjesečno, bez PDV-a.

Cijena obvezne minimalne javne usluge za korisnika koji nije kućanstvo jedinstvena je na čitavom području primjene ove Odluke, a iznosi:

**22,00 € (slovima: dvadeset i dva eura) mjesečno, bez PDV-a.**

1. Cijena javne usluge za predanu količinu miješanog komunalnog otpada naplaćuje se razmjerno količini predanog otpada, sukladno kriteriju iz članka 5. ove Odluke, odnosno podatcima iz evidencije o predanom otpadu.

Cijena javne usluge za predanu količinu miješanog komunalnog otpada određuje se prema izrazu:

**C = JCV x BP x U**

gdje je:

**C** – cijena javne usluge za količinu predanog miješanog komunalnog otpada izražena u kunama;

**JCV** – jedinična cijena za pražnjenje određenog volumena spremnika miješanog komunalnog otpada, izražena u kunama sukladno Cjeniku;

**BP** – broj pražnjenja spremnika miješanog komunalnog otpada u obračunskom razdoblju sukladno podacima u evidenciji o pražnjenju spremnika;

**U** – udio korisnika javne usluge u korištenju spremnika.

1. Kad jedan korisnik javne usluge samostalno koristi spremnik, udio korisnika javne usluge u korištenju spremnika iznosi 1. Kad više korisnika javne usluge zajednički koriste spremnik, zbroj udjela svih korisnika, određenih međusobnim sporazumom ili prijedlogom davatelja javne usluge, mora iznositi 1.

**Članak 3.**

Članak 23. mijenja se i glasi:

„(1) Korisniku kategorije kućanstvo, potkategorija a. obiteljske kuće, koji kompostira biootpad u vlastitom komposteru cijena minimalne javne usluge umanjit će se na mjesečnom računu za **3,00 €** **(slovima: tri eura)** i iznosit će 10,70 € **(slovima: deset eura i sedamdeset centi)** sve dok uredno provodi kompostiranje biootpada. Smatrat će se da korisnik uredno provodi kompostiranje biootpada ako je u Izjavi naveo da želi kompostirati biootpad. Ako se tijekom nadzora utvrdi da korisnik ne kompostira biootpad ili da je bacio biootpad koji se može kompostirati u spremnik za drugu vrstu komunalnog otpada, korisnik nema pravo na umanjenje cijene minimalne javne usluge za taj mjesec.

(2) Korisniku kategorije koji nije kućanstvo, a za miješani komunalni otpad je zadužio spremnik volumena 80 lit, 120 lit, 240 lit i 1100 lit, a koji odvojeno predaje reciklabilni komunalni otpad od miješanog komunalnog otpada cijena minimalne javne usluge umanjit će se na mjesečnom računu za **6,00 € (slovima: šest eura)** (iznos bez PDV-a) i iznosit će **16,00 € (slovima: šesnaest eura)**(iznos bez PDV-a).

**Članak 4.**

Ova Odluka stupa na snagu 8 dana od dana objave u Službenom glasniku Općine Gornji Bogićevci glasniku.

REPUBLIKA HRVATSKA

BRODSKO-POSAVSKA ŽUPANIJA

OPĆINA GORNJI BOGIĆEVCI

OPĆINSKO VIJEĆE

KLASA:

URBROJ:

Gornji Bogićevci, \_\_\_. . 2025.

PREDSJEDNIK

OPĆINSKOG VIJEĆA

 Željko Klarić

O b r a z l o ž e nj e

Tijekom primjene Odluke o načinu pružanja javne usluge sakupljanja komunalnog otpada iz 2022.

godine do donošenja ovog prijedloga na terenu su uočene okolnosti koje treba regulirati odlukom na

drugačiji način, zbog čega je predložena izmjena i dopuna odredbi navedenih članaka.

Jedan od razloga povećanja cijene obvezne minimalne javne usluge je primjenjivanje članka 100.

stavak 1. Zakona o gospodarenju otpadom, koji obvezuje davatelja javne usluge na plaćanje naknade

za odlaganje otpada. Isto tako temeljem UREDBE Vlade Republike Hrvatske o jediničnoj naknadi za

odlaganje otpada (NN 137/2024) koja je stupila na snagu 01. siječnja 2025. godine, također je

propisana naknada za odlaganje otpada. Kroz navedenu naknadu davatelj javne usluge je dužan plaćati Fondu za zaštitu okoliša i energetsku učinkovitost za svaku tonu otpada od 30 do 50 eura. Novonastalitroškovi za davatelja javne usluge su cca 400.000,00 eura godišnje.

Također unazad nekoliko godina primjetan je utjecaj inflacije koji je utjecao na povećanje materijalnih troškova, održavanja vozila i ostalih troškova povezanih uz gospodarenje otpadom, troškovi rada reciklažnog dvorišta. Povećanje navedenih troškove je 25,8 % u odnosu na 2023. godinu. Zbog povećanja iznosa minimalne plaće propisane Uredbom Vlade Republike Hrvatske došlo je do dodatnih troškova od 18 %, povećanje minimalne plaće te povećanje broja zaposlenih.

Kako se ukupni iznos računa za usluge nije mjenjao od 2019. godine, a zbog povećanja troškova

poslovanja društva predlaže se izmjena odluke na način kako je navedeno.

Predlažemo postupanje sukladno st.4 čl.66. Zakona o gospodarenju otpadom (NN 84/21, 142/23)